CELEX: C2004/228/61
Language: el
Date: 2004-09-11 00:00:00
Title: Υπόθεση C-305/04: Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της 13ης Ιουλίου 2004, στην υπόθεση Eagle International Freight B.V. κατά Hoofd van de Douane/District Arnhem

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/29
            
         Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της 13ης Ιουλίου 2004, στην υπόθεση Eagle International Freight B.V. κατά Hoofd van de Douane/District Arnhem
   (Υπόθεση C-305/04)
   (2004/C 228/61)
   Με απόφαση της 13ης Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 19 Ιουλίου 2004, το Gerechtshof te Amsterdam, στο πλαίσιο της διαφοράς μεταξύ Eagle International Freight B.V. και Hoofd van de Douane/District Arnhem που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Είναι ο κανονισμός (ΕΚ) αριθ. 2086/97 της Επιτροπής, της 4ης Νοεμβρίου 1997 (1), και ο κανονισμός (ΕΚ) αριθ. 2261/98 της Επιτροπής, της 26ης Οκτωβρίου 1998 (2), οι οποίοι αμφότεροι τροποποιούν το παράρτημα Ι του κανονισμού (ΕΟΚ) αριθ.2658/87 του Συμβουλίου για τη δασμολογική και στατιστική ονοματολογία για το κοινό δασμολόγιο, ισχυροί κατά το μέρος που, σύμφωνα με τους κανονισμούς αυτούς, η κλάση 8543 89 79 της Συνδυασμένης Ονοματολογίας περιλαμβάνει τις κάρτες ήχου που προαναφέρθηκαν στο σημείο 2.3 της παρούσας αποφάσεως;
   
      (1)  EE L 312 της 14.11.1997, σ. 1.
   
      (2)  EE L 292 της 30.10.1998, σ. 1.